Framkomin samskiftis- og dataútgerð verður nýtt til at røkja dagligu uppgávurnar. Uppgávurnar fevna um alt virkisøki hjá einum advokati, so sum incasso, fútarættarmál, forboð og arrest, arva- og skiftissakir, endurgjaldssakir, skattamál, starvsfólkamál, hjúnaskilnað, hjúnabandsskifti, jarðarsakir, fiskivinnumál, revsimál, tvingsilssølur, likvidatiónir, akkord, konkurs, stovnan og avtøku av feløgum, søla og keyp av fastogn, skipum, leysafæ, auktiónir v. m. Skipan Vit eru sjálvstøðugir advokatar sum eru skipaðir í skrivstovufelagsskapi. Tað vil siga, at vit arbeiða hvør sær, hava hvør sínar klientar, hvør sítt bókhald vm. Vit samstarva í ávísan mun og hava m. a. felags innheintingarskipan. Tryggingin fevnir um alt advokatvirksemi og fevnir eisini um trygd (garanti) fyri advokatarnar. Vit hava klientkontur í BankNordik, Betri Banka, Suðuroyar Sparikassa og Norðoya Sparikassa. Tagnarskyldan er galdand uttan tíðaravmarking. Áhugamálsstríð Tá advokaturin átekur sær eina uppgávu, skal advokaturin í hvørjum einstøkum føri og í rímuligan mun tryggja sær, at eingin kann koma í iva um, at advokaturin hevur hildið reglurnar um áhugamálsstríð. Ein advokatur má ikki hjálpa einum klienti í støðum, har eitt áhugamálsstríð er íkomið, ella har tað er nærliggjandi vandi fyri, at ein slíkur tvídráttur kann íkoma. Vit kanna altíð, um tað er vandi fyri áhugamálsstríði, tá vit fáa nýggj mál. Tað gera vit við at hyggja í klientskráseting okkara, um vit umboða ella hava umboðað mótpartin. Vit tryggja eisini, at ongin á skrivstovuni er nærskyldur ella hevur tætt samband við mótpartin. Er vandi fyri áhugamálsstríðið verður tað umrødd við klientin og evt. eisini við mótpartsins advokat. Niðurstøðan er grundað á eina ítøkiliga meting. Er talan um áhugamálsstríð úttraðka vit úr málinum og hjálpa til við at fáa annan advokat at traðka inn í málið. Samsýning verður ikki kravd fyri tað arbeiðið, sum má gerast umaftur av tí advokati, sum er traðkaður inn í málið. Innistandandi á klientkontum (Garantiformuen) Innistandandi hjá klientum á einari ella fleiri klientkontum okkara er sum útgangsstøði fevnt av trygd veitt av grunninum“ Garantiformuen” uppá íalt EURO 100.000, um avvarandi banki skuldi fari á húsagang. Uppgávu- og prísupplýsing til privatklientar Tá klienturin er ein privatpersónur, skal advokaturin–klárt og týðuliga, skrivliga og beinleiðis–upplýsa klientin um teir mest týðandi lutirnar í hjálpini, ið hann roknar við skal veitast. Hetta skal hann gera av sínum eintingum, í sambandi við at avtala verður gjørd um eina uppgávu. Hevur advokaturin frammanundan ásett eitt ávíst gjald, so skal hann eisini upplýsa um støddina av tí gjaldinum, sum hann ætlar at krevja. Ger advokaturin eina kostnaðarmeting, skal klienturin skjótast gjørligt kunnast skrivliga, um samlaða gjaldið kann væntast at gerast hægri enn tann upphæddin, sum er nevnd í kostnaðarmetingini. Advokaturin skal av sínum eintingum klárt og týðuliga kunna klientin um hetta.